**Bestyrelsesmøde i Grundejerforeningen Holmstrup Bakker 31-08-2021 kl. 19.00 hos Eigil Hvid**

Dagsorden:

1. Valg af referent og ordstyrer Deltagere:
2. Godkendelse af referat Eigil Hvid
3. Regnskab og budget ved Agner Lars Vad La Cour
4. Grønne områder ved Eigil Bent Sørensen
5. Viborgvejs udvidelse Ole Lundkvist
6. Eventuelt Hans B. Madsen Preben Poulsen

Fraværende: Mads de Vries

1. Ordstyrer Eigil Hvid – referent Agner Madsen
2. Referatet godkendt uden bemærkninger.
3. **Regnskab og budget.**

Kontingentindbetalinger har alle på nær en enkelt undtagelse – som nu er sendt til inkasso – forløbet uproblematisk. Det nye opkrævningssystem hos Nets er meget brugervenlig.

1. **Grønne områder.**

Eigil har kontaktet en enkelt grundejer på Jernaldervej, som – desværre i lighed med tidligere år - endnu ikke har formået sin hækklipning. Vedkommende har fået frist til den 17.9., hvorefter kommunen overtager for grundejerens regning.

Eigil har indgivet ansøgning om frøblanding til beplantning af biodiversitet til ca. 4000 m². Vi udvælger område på næste bestyrelsesmøde.

En række store træer i vores område trænger til kraftig beskæring / fældning. Alle afdelinger indgiver hver især en oversigt indenfor de næste 14 dage til Eigil, som herpå kontakter Erik.

Beskæring af hækken langs Jernaldervej er gennemført.

1. **Viborgvejs udvidelse.**

Eigil og Agner redegjorde for den seneste udvikling. Aarhus kommune har indgivet et intetsigende svarskrift til Miljøankenævnet, som desværre nok ikke kan meddele opsættende virkning.

I mellemtiden kører kommunen ufortrødent videre med ekspropriations-processen med afholdt åstedsforretning den 26.8.2021. Grundejerforeningens advokat deltog i mødet, som indenfor den nærmeste fremtid fremkommer med vores bemærkninger til byrådet, som må forventes at træffe endelig ekspropriationsbeslutning i løbet af efteråret. Kommunen meddeler herved sig selv endelig ret Grundejerforeningens arealer.

En givet ekspropriationsbeslutning vil dog straks blive påklaget overfor Vejdirektoratet, ligesom konflikterne med den gældende lokalplan skal påklages overfor Planklagenævnet.

1. **Eventuelt.**

En overligger til det ene fodboldmål ved søerne er knækket og skal udskiftes.

Eigil og Agner undersøger nærmere.

Kloakbrønde i den enkelte afdelinger er blevet oprenset (Risskov Kloak Service). Det er de enkelte afdelinger, som selv forestår vedligeholdelsen. (Afdeling 1 har for øvrigt anskaffet en kloakrenser, som kan lånes til diverse opgaver).

En gammel plastic sandkasse i afdeling 6 skal fjernes. Eigil kontakter Erik.

En bænk langs serpentiner anvendes primært som samlingssted for udefra kommende unge mennesker, som desværre ikke respekterer vores område. Bænken flyttes derfor ned til søerne.

Eigil har modtaget tilbud på 4 hjertestartere fra Zoll. Tilbuddet lyder på i alt kr. 80.000 incl. 4 års service, som herefter udgør kr. 1.200 /årligt for alle 4 hjertestartere. Tilbuddet er væsentligt bedre end Falck’s tilsvarende (primært på servicedelen).

Aarhus, den 1. september 2021/AM

Eigil Hvid Agner Madsen Bent Sørensen

Formand Kasserer

Hans Madsen Ole Lundkvist

Preben Poulsen Lars Vad La Cour